Oliver McBurnie fagnar ásamt liðsfélögum sínum . AFP Oliver McBurnie reyndist hetja Sheffield United þegar liðið vann 1 : 0 - sigur gegn West Ham á Bramall Lane í Sheffield í kvöld . McBurnie skoraði sigurmark leiksins á 53. mínútu og West Ham tókst ekki að jafna þrátt fyrir að setja pressu á Sheffield-menn undir lokin . Nýliðarnir í Sheffield United fara með sigrinum upp í fimmta sæti deildarinnar í 32 stig og er liðið nú einungis fjórum stigum frá Chelsea sem er í fjórða sætinu . West Ham er hins vegar áfram í vandræðum í sextánda sætinu með 22 stig , tveimur stigum frá fallsæti .